APSTIPRINĀTS

Ar Nacionālās kultūras mantojuma

pārvaldes 25.01.2021. rīkojumu Nr.1/1/2021

Grozījumi apstiprināti ar

Nacionālās kultūras mantojuma

pārvaldes 15.03.2021. rīkojumu Nr. 1/3/2021

NacionālāS kultūras mantojuma pārvaldeS Kultūras pieminekļu konservācijas un restaurācijas prOGRAMMAS 2021.gada PROJEKTU KONKURSA NOLIKUMS

1. **Vispārīgie noteikumi**
2. Nolikums nosaka 2021.gadā kultūras pieminekļu konservācijai un restaurācijai piešķirtā finansējuma (turpmāk – finansējums) sadales konkursa norises kārtību. Konkurss tiek rīkots atbilstoši likumam “Par kultūras pieminekļu aizsardzību”.
3. Lai piešķirtu finansējumu kultūras pieminekļu konservācijai vai restaurācijai (turpmāk – Projekts), Nacionālā kultūras mantojuma pārvalde (turpmāk – Pārvalde) rīko atklātu konkursu.
4. Finansējumu piešķir:
   1. Valsts nozīmes kultūras pieminekļu īpašniekiem/valdītājiem (turpmāk – Īpašnieki), kuru īpašumā/valdījumā esošais kultūras piemineklis ir pieejams sabiedrības apskatei;
   2. Reģionālas nozīmes kultūras pieminekļu īpašniekiem/valdītājiem (turpmāk – Īpašnieki), kuru īpašumā/valdījumā esošais kultūras piemineklis ir pieejams sabiedrības apskatei.
   3. Vienam ar lībiešu kultūrvēsturisko vērtību saglabāšanu saistītam valsts nozīmes kultūras piemineklim.
5. Kultūras pieminekļiem, kam piešķirts finansējums, publiskā pieejamība saglabājama ne mazāk kā 25 gadus.
6. Projektu konkursam var iesniegt Latvijā reģistrēti komersanti, biedrības vai nodibinājumi un pašvaldības.
7. Šī nolikuma piemērošanā:

* ar konservāciju tiek saprasta kultūrvēsturiska objekta vai tā daļas esošā stāvokļa fizikāla, ķīmiska, būvnieciska nostiprināšana (līdzekļu un paņēmienu kopums, ar kuriem paildzina kultūrvēsturiska objekta mūžu);
* ar restaurāciju tiek saprasta ar zinātnisku izpēti pamatota kultūrvēsturiska objekta vai atsevišķu tā daļu atjaunošana, lietojot oriģinālam atbilstošus materiālus un tehnoloģiju;

1. **Projektu iesniegšana**
2. Projektu pieteikumu iesniegšana 2021.gadā notiks vienā kārtā ar iesniegšanas termiņu četras (4) nedēļas kopš konkursa izsludināšanas;
3. Maksimālais finansējuma pieprasījuma apmērs vienam projektam – līdz 20 000,- *euro*., šī nolikuma 3.3. punktā paredzētajam mērķim maksimālais pieejamais apmērs – līdz 34 845 euro
4. Īpašnieki iesniedz projekta pieteikumus Pārvaldē Klientu apkalpošanas centrā, pa pastu vai uz Pārvaldes e-pasta adresi, nosūtot elektroniski parakstītu dokumentu.
5. Īpašnieks sagatavo un iesniedz šādu informāciju:
   1. aizpildītu, parakstītu finansējuma pieteikuma veidlapu (pielikums nr.1);
   2. informāciju par īpašuma piederību, gadījumā, ja tas nav uzrādīts Zemesgrāmatā;
   3. apsekojumu, defektu aktu vai citu dokumentu, kas pēc iespējas detalizētāk apliecina situāciju Kultūras piemineklī un paredzēto darbu nepieciešamību;
   4. situācijas un Kultūras pieminekli raksturojošus, anotētus krāsainus attēlus;
   5. paredzēto darbu, lietoto metožu un materiālu aprakstu;
   6. detalizētu tāmi, kas sagatavota atbilstoši šī nolikuma 21.,22.,23.,24.punktiem;
   7. informāciju par Īpašnieka noteikto kārtību Kultūras pieminekļa pieejamībai sabiedrības apskatei, kā arī tā izmantošanu un apsaimniekošanu vai izmantošanas ieceres, ja kultūras piemineklis tehniskā stāvokļa dēļ uz pieteikuma iesniegšanas brīdi nav izmantojams, iekļaujot kontaktinformāciju (interneta vietnes adrese, e-pasta adrese, tālruņa nr.).
6. Finansējuma pieteikumus ārkārtas neplānotiem avārijas situācijas novēršanas darbiem, Īpašnieks var iesniegt ārpus konkursa termiņa visa gada laikā, iesniedzot 11.punktā noteikto informāciju.
7. **Attiecināmās un neattiecināmās izmaksas**
8. Par attiecināmām uzskatāmas izmaksas, kas nepieciešamas kultūras pieminekļa konservācijas un restaurācijas pasākumu īstenošanai, ir paredzētas līgumā par finansējuma piešķīrumu, kā arī atbilst pamatotiem un drošiem finanšu vadības principiem, it īpaši attiecībā uz ekonomiskumu, tai skaitā:
   1. eksperta slēdziens, konservācijas/restaurācijas programmas izstrāde;
   2. konservācijas un restaurācijas dokumentācijas izstrāde;
   3. konservācijas un restaurācijas darbu veikšana;
   4. konservācijas un restaurācijas darbu autoruzraudzības veikšana;
   5. konservācijai un restaurācijai nepieciešamie materiāli, kas tiek izmantoti objekta atjaunošanai līguma darbības izpildes laikā;
   6. aprīkojums, kas tieši saistīts ar objekta saglabāšanu un drošību, un tiek iebūvēts vai izmantots tikai šajā objektā ilgtermiņā (katrs gadījums tiek izvērtēts atsevišķi);
   7. mehānismu un speciālā aprīkojuma īre konservācijas un restaurācijas darbu veikšanai (piemēram, pacēlājs, sastatnes);
   8. inženierkomunikāciju remonta darbi, kas tieši saistīti ar kultūras pieminekļa oriģinālās substances saglabāšanu;
   9. transportlīdzekļa nomas vai transporta pakalpojuma izdevumi, degvielas izmaksas;
   10. projekta īstenošanā iesaistītā personāla atlīdzības izmaksas uz uzņēmuma vai pakalpojuma līguma pamata par konkrēta darba veikšanu/darba rezultāta sasniegšanu.
9. Attiecināmās izmaksas ir pamatotas, noteiktas atbilstoši ekonomiskuma un efektivitātes principam un ne augstākas par vidējo tirgus likmi līdzvērtīgām precēm vai pakalpojumiem.
10. Uz kultūras pieminekļa konservācijas un restaurācijas pasākumu īstenošanu neattiecināmie izdevumi:
    1. komandējuma un uzturēšanās izdevumi, kas nav tieši saistīti ar finansējuma līguma priekšmeta izpildi;
    2. prēmijas, pabalsti, piemaksas, personāla veselības apdrošināšana;
    3. ēdināšanas pakalpojumi, produktu iegāde;
    4. labiekārtošana nolūkā veicināt tūrisma plūsmu komerciāliem mērķiem;
    5. iekārtas, mēbeles, saimniecības un kancelejas preces, kas nav tieši saistītas ar kultūras pieminekļa konservāciju vai restaurāciju;
    6. informācijas un publicitātes izdevumi, kas saistīti ar tūrismu, nevis ar konkrētā objekta restaurācijas darbiem;
    7. kredīta maksājumi, līzings un līzinga procentu maksājumi.
11. **Projektu vērtēšana**
12. Iesniegto projektu vērtē Pārvaldes izveidota pastāvīga Komisija atbilstoši Pārvaldes apstiprinātai kārtībai. Komisijai ir tiesības projektu vērtēšanā pieaicināt speciālistus ar padomdevēja tiesībām, kuriem ir zināšanas vai darba iemaņas kultūras mantojuma izpētes, restaurācijas un konservācijas jomās.
13. Visi līdz šī nolikuma 8.punktā minētajam datumam iesniegtie projektu dokumenti tiek pārbaudīti un nepieciešamības gadījumā pieprasīta trūkstošā informācija.
14. Komisija vērtē projektus pēc šādiem kritērijiem:
    1. Programmā prioritāri atbalstāmi ir tādi konservācijas, un restaurācijas pasākumi, kas atbilstoši starptautiski atzītai kultūras mantojuma saglabāšanas filozofijai visefektīvāk sekmē vērtību saglabāšanu cilvēka dzīves kvalitātes nodrošināšanai ilgtermiņā.
    2. kultūras piemineklim ir liela kultūrvēsturiskā un sabiedriskā nozīme, un tas ir publiski pieejams;
    3. paredzētie darbi ir glābšanas darbi, vai neatliekama restaurācija, kas nodrošina kultūras pieminekļa pastāvēšanu ilgtermiņā un nav saistīti ar tā funkciju uzlabošanu;
    4. lielāka apjoma finansējumu piešķir tādiem neatliekamiem glābšanas darbiem, kas saistīti ar oriģinālās substances saglabāšanu un ēku drošību;
    5. valsts budžeta līdzekļu piešķiršana piesaista papildu finansējumu un veicina papildu aktivitāšu īstenošanu kultūras pieminekļa saglabāšanā;
    6. paredzētos darbus īstenos, maksimāli saglabājot kultūras pieminekļa autentiskumu un oriģinālo substanci – lietos autentiskas (oriģinālajām atbilstošas vai pietuvinātas) saglabāšanas metodes un materiālus;
    7. paredzēta restaurācijas amatu apmācība, pieredzes pārņemšana, radīts labas prakses piemērs;
    8. darbos plānots ieguldīt pašfinansējumu;
    9. darbus veiks kompetenti speciālisti;
    10. paredzēta līdzekļu racionāla un ekonomiska izmantošana;
    11. iesniegts projekts ar augstu gatavības pakāpi (piemēram, skaidra un precīza darbu metodika, precīzas izmaksu tāmes, ja nepieciešams, saņemta Pārvaldes atļauja darbu veikšanai);
    12. iesniegta pilnvērtīga finansējuma piešķiršanas izvērtēšanai nepieciešamā informācija.
15. **Finansēšanas līguma noslēgšana**
16. Ne vēlāk kā septiņu nedēļu laikā pēc konkursa termiņa noslēguma Pārvalde paziņo Īpašniekam lēmumu.
17. Īpašnieks vienas nedēļas laikā informē Pārvaldi, vai spēj apgūt piešķirto finansējumu, kā arī apzinās, ka publiskā pieejamība kultūras piemineklim saglabājama ne mazāk kā 25 gadus.
18. Īpašnieks 3 nedēļu laikā pēc Pārvaldes lēmuma saņemšanas iesniedz Pārvaldē precizētu tāmi, kas sagatavota atbilstoši 21., 22., 23., 24.punktiem, kā arī aizpilda un iesniedz iesniegumu par darbu atļaujas saņemšanu (attiecas uz tiem darbiem, kuriem nepieciešama atļauja, ja tāda nav jau saņemta).
19. Tāmei jābūt izstrādātai tā, lai varētu konstatēt paredzēto darbu veidu, apjomu, lietotos materiālus, salīdzināt izmaksas un kontrolēt finanšu līdzekļu izlietojuma atbilstību paredzētajam mērķim.
20. Tāmē norāda informāciju par veicamajiem darbiem un objektu: nosaukums, adrese, izpildāmo darbu veids, ja nepieciešams – piezīmes, kas saistītas ar darbu specifiku, tāmes sagatavotājs, paraksts, tāmes izstrādes datums.
21. Tāmi veido:
    1. darbaspēka izmaksas (darba izmaksās iekļauts darba ņēmēja sociālais nodoklis un ienākuma nodoklis virs neapliekamā minimuma. Profesionālā uzraudzība nav jāiekļauj darbaspēka stundu izmaksu likmēs. Pēc vajadzības uzraudzības izmaksas iekļauj virs izdevumos);
    2. materiālu izmaksas (pēc iespējas izvēlas vairumtirdzniecības vai izgatavotāja materiālu cenas);
    3. mehānismu izmaksas (mehānismu nomas izmaksās parasti iekļauj nodrošinājumu ar degvielu, eļļu un operatora pakalpojumus. Nolietojums ietver instrumentu un mehānismu amortizāciju. Ja paredzētas lielas transporta izmaksas, tad ieteicams tās izcenot atsevišķi);
    4. nodokļi.
22. Tāmi ieteicams noformēt atbilstoši Latvijas būvnormatīvam LBN 501-17 „Būvizmaksu noteikšanas kārtība”, tajā iekļaujot šādas pozīcijas:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr. | Darba nosaukums | Mērvienība | Daudzums | Vienības izmaksas | | | | | | Kopā uz visu apjomu | | | | |
| Laika norma c/h | Darba samaksas likme Eur/h | Darba alga (Eur) | Materiāli (Eur) | Mehānismi (Eur) | Kopā (Eur) | Darbietilpība (c/h) | Darba alga (Eur) | Materiāli (Eur) | Mehānismi (Eur) | Summa (Eur) |

Tāmi konservācijas un restaurācijas darbiem, kas nav saistīti ar būvniecību, noformē atbilstoši konkrētās jomas restaurācijas darbu specifikai, detalizēti norādot darbu nosaukumus, apjomu, laika normas, darbu izmaksas, materiālu, iekārtu un transporta izmaksas, kā arī nodokļus.

Tāmi izpētes un projektēšanas darbiem sagatavo, detalizēti norādot izpētē/projekta dokumentācijā iekļautās pozīcijas/sadaļas, un tām atbilstošās izmaksas (t.sk. laika normas, darba samaksas likmes u.c. nepieciešamo informāciju).

Tehniskās apsekošanas atzinuma izstrādei, tāmei jāpievieno apsekošanas uzdevums atbilstoši Latvijas būvnormatīvam LBN 405-15 „Būvju tehniskā apsekošana”, norādot objektā veicamo apsekošanas darbu apjomu, to detalizācijas pakāpi, u.c. nepieciešamo informāciju.

1. Finansēšanas līgumu Pārvalde paraksta un pārskaita finansējumu tikai pēc tam, kad Īpašnieks ir saņēmis Pārvaldes izsniegtu darba atļauju.
2. Ja īpašnieks 3 nedēļu laikā pēc lēmuma pieņemšanas nav iesniedzis Pārvaldē nepieciešamo dokumentāciju, kā arī nav sniedzis informāciju par apstākļiem, kas kavē dokumentu iesniegšanu, Komisijai ir tiesības atcelt lēmumu par finansējuma piešķiršanu, par to informējot īpašnieku.
3. Īpašniekam līdzekļu piešķiršanas gadījumā ir pienākums iesniegt Pārvaldei atskaiti par finansējuma izlietojumu (pielikums nr.2), tajā iekļaujot darbu izpildtāmi, precīzu darbu un lietotās metodikas aprakstu, detalizētu darbu procesa un rezultātu fotofiksāciju, finansējuma izlietojuma rezultātā sagatavotās dokumentācijas (ja tāda sagatavota) vienu eksemplāru, tirgus izpētes apliecinājumus vai veiktā iepirkuma dokumentāciju, maksājumu uzdevumu sarakstu un apliecinājumu, ka finanšu dokumenti, kas aprakstīti atskaitē (tajā skaitā pārskaitījumi, kases čeki, darījumus apliecinošas kvītis, kurās ir norādīta uzņēmēja (izpildītāja) adrese, nosaukums, reģistrācijas numurs, preces vai pakalpojuma nosaukums, daudzums, cena, summa, piegādes datums un paraksts), būs pieejami kontrolei 5 gadus pēc finansējuma izlietošanas.

Sagatavoja:

Attīstības daļas vadītāja B.Mūrniece

Attīstības daļas vadītājas vietniece A.Rupenheite

Restaurācijas politikas sektora vadītāja I.Jekševica